Puolustuslaitoksen Viina palkittiin – "10 senttilitraa jokaiselle täysi-ikäiselle"

Sota-ajan viinalla on vakava ulkoasu. Kuvakaappaus

Sakari Nupponen

Sodanjan historiaa on nyt tullut pullotolkulla ja karussa ulkoasussa, aivan tarkoituksella.

Alun perin jatkosodan rintamamiesten rajoitettuun juhlakäyttöön tiputeltu Puolustuslaitos Viinaa 40 % on nyt noteerattu myös maailmalla. International Wine and Spirits Competion myönsi sille hopeamitalin. Juoman retroversion on valmistanut Kuopiossa Lignell & Piispanen.

Marsalkka Mannerheim tarjosi 75-vuotissyntymäpäivänään vuonna 1942 pullon viinaa jaettavaksi viiteen mieheen, eli virallinen annos oli 10 senttilitraa jokaiselle täysi-ikäiselle rintamamiehelle.

Sotapäiväkirjat todistivat tapahtunutta näin:

”Nyt juhlittiin Sotamarsalkka Mannerheimin 75-vuotisjuhlaa ja annettiin 100 gr viinaa ja muuta hyvää. Rauhallisesti kului päivä.”

”Komppanianpäällikön kehotuksesta noustiin ruokailun välillä ylös ja otimme ”napsut” Mannerheimin kunniaksi ja jatkuvalle menestykselle.”

Puolustuslaitos Viinaa palasi yli 70-vuoden tauon jälkeen takaisin markkinoille vuonna 2015. Puolustuslaitos Viinaa -tavaramerkin omistaja on Juuso Syrjän, Joonas Mäkilän,Roy Heroldin ja Mika Wistin Mother’s Milk Beverages Oy:n ja sen tytäryhtiö Puolustuslaitos Beverages.

Etelähelsinkiläinen alkoholitukkuri Red Bev Oy toimii Puolustuslaitos Viinaa valmistuttajana, jakelijana ja markkinoijana. Juomaa on saatavissa muun muassa Alkoista ja ravintoloista.

– IWSC-menestys ei ole yllätys, sillä Puolustuslaitos on yksi pehmeimmistä maistamistani vodkista, mistä johtuen se maistuu miellyttävältä jopa kesäisen metsän lämpöisenä. Se sopii erinomaiseksi pohjaksi myös mihin tahansa laadukkaaseen drinkkiin, helsinkiläinen baarimestari Jyri Pylkkänen sanoo.

Hän on kehittänyt siitä jo paukun, jonka on nimennyt Suomen hevoseksi.